CELEX: 32012D0099
Language: sl
Date: 2012-02-17 00:00:00
Title: 2012/99/EU: Izvedbeni sklep Komisije z dne 17. februarja 2012 o podrobnih ureditvah za zbiranje premij za presežne emisije CO 2 o določitvi standardov emisijskih vrednosti za nova lahka gospodarska vozila v skladu z Uredbo (EU) št. 510/2011 Evropskega parlamenta in Sveta  Besedilo velja za EGP

18.2.2012   
            
            
               SL
            
            
               Uradni list Evropske unije
            
            
               L 47/69
            
         IZVEDBENI SKLEP KOMISIJE
   z dne 17. februarja 2012
   o podrobnih ureditvah za zbiranje premij za presežne emisije CO2 o določitvi standardov emisijskih vrednosti za nova lahka gospodarska vozila v skladu z Uredbo (EU) št. 510/2011 Evropskega parlamenta in Sveta
   (Besedilo velja za EGP)
   (2012/99/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 9(3) Uredbe,
   ob upoštevanju naslednjega:
   
               (1)
            
            
               Kadar Komisija v skladu s členom 8(6) Uredbe (EU) št. 510/2011 potrdi in v skladu s členom 10(2) navedene uredbe objavi, da proizvajalec ni izpolnil zahtev iz člena 4 Uredbe (EU) št. 510/2011, v skladu s členom 9(1) navedene uredbe proizvajalcu ali, če gre za združenje, vodji združenja naloži plačilo premije za presežne emisije.
            
         
               (2)
            
            
               Treba je sprejeti podrobne ureditve za zbiranje teh premij za presežne emisije.
            
         
               (3)
            
            
               Na podlagi člena 9(4) Uredbe (EU) št. 510/2011 se zneski premij za presežne emisije štejejo za prihodek v splošnem proračunu Evropske unije in se vnesejo ter knjižijo v poglavje 7 splošnega proračuna. Zato je primerno, da se kot metoda zbiranja uporabijo pravila za izterjave, ki so določena v Uredbi Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in v Uredbi Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (3).
            
         
               (4)
            
            
               Za potrebe ugotavljanja terjatve v skladu s členom 71 Uredbe Sveta (ES, Euratom) št. 1605/2002, je potrebno upoštevati, da v skladu s členom 8(4) Uredbe (EU) št. 510/2011, Komisija obvesti proizvajalca o začasnih izračunih njegovih povprečnih specifičnih emisij CO2 v predhodnem letu, o ciljih specifičnih emisij in o razliki med proizvajalčevimi povprečnimi specifičnimi emisijami CO2 v zadevnem letu ter njegov cilj specifičnih emisij za to leto, hkrati pa mora proizvajalec imeti v skladu s členom 8(5) navedene uredbe možnost, da te izračune preveri ter Komisijo v roku treh mesecev od prejema začasnih izračunov obvesti o morebitnih napakah.
            
         
               (5)
            
            
               Glede na izmenjavo mnenj med Komisijo in proizvajalcem, ki poteka pred potrditvijo učinkovitosti proizvajalca v skladu s členom 8(6) in členom 10 Uredbe (EU) št. 510/2011, in glede na proizvajalčevo možnost ugovora na izračun učinkovitosti je treba upoštevati, da je Komisija s potrditvijo izračunov dokazala, da dolg obstaja ter da bo terjatev gotovo izvedena v skladu s členom 71 Uredbe Sveta (ES, Euratom) št. 1605/2002.
            
         
               (6)
            
            
               Premije za presežne emisije se izračunavajo v skladu s formulami iz člena 9(2) Uredbe (EU) št. 510/2011 in se objavijo v skladu s členom 10 navedene uredbe. Terjatev je potrebno razumeti kot fiksno terjatev, ki zapade na podlagi člena 71 Uredbe Sveta (ES, Euratom) št. 1605/2002.
            
         
               (7)
            
            
               Ukrepi iz tega sklepa so v skladu z mnenjem Odbora za podnebne spremembe –
            
         SPREJELA NASLEDNJI SKLEP:
   Člen 1
   Komisija nadaljuje z izterjavo premij za presežne emisije, izračunanih na podlagi člena 9 Uredbe (EU) št. 510/2011, z določitvijo vrstnega reda izterjav ter z izdajo opomina, ki je naslovljen na zadevnega proizvajalca v skladu z določbami iz členov 71 do 74 Uredbe Sveta (ES, Euratom) št. 1605/2002 ter členov 78 do 89 Uredbe Komisije (ES, Euratom) št. 2342/2002.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 17. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 145, 31.5.2011, str. 1.
   
      (2)  UL L 248, 16.9.2002, str. 1.
   
      (3)  UL L 357, 31.12.2002, str. 1.